Maahmaah Xarafka A

waa Maahmaah ka bilaabata Xarafka A
 Aadme la aragyaaba, dhib la arag. 
 Aan wada hadalno waa aan heshiino.
 Aar qoyey dawaco la mood.
 Abaal raaga rag baa leh, mid baaqdana haween baa leh, mid soo dhakhsadana xoolaa leh.
 Abaal dad galaa badan, dad gudaase yar.
 Abeesada tan shanqarta iyo tan aamusan, tan aamusan baa la qaatay.
 Abeesana dhul u eki bay wax ku dishaa waadaadna dad u eki. 
 Abkeey dooli( jiir) diloow, dad nool maas u dahaa.
 Aboorku inta aanu kugu tufin ayaa lagu tufaa
 Abuur iyo waano ,abuur baa horreysey. 
 Adduun i khatal. 
 Adduunyo ka kabo li'id, aakhirana u salaad li'id. 
 Ari been wuu didaa beense ma dhutiyo. 
 Ari jiri ma kala abaal waydo. 
 Ari jiri xil bay wadaagtaa. 
 Ari magantii ma barriiyo. 
 Ari shidho laga daayo. 
 Adoo nabad u balawaara, beloy kaalay lama yari. 
 Aduun wey kii amoodeey ogaaw. 
 Adin waa la dhibaa, ilna waa la dhawraa.
 Af aamusani marti ma sedo.
 Af aanad lahayn ileen aamus lama dhaho. 
 Af aanad lahayn lama qabto. 
 Af ama reer aw mahdi ha ku hadlo ama lo' ha kuu daaqdo.
 Af Daboolan Dahab .
 Af hadlaaba aamus. 
 Af jabtay sideedii ma noqoto. 
 Af jooga looma adeego, adimo lo'aadna looma arooro.
 Af macaan gacan macaan baa dhaanta. 
 Af nooli waa hadlaa Eeyna waa ciyaa. 
 Af waa kane, may lagi aami. 
 Af wax cunay xishoo. 
 Afar gacmood abaar ka daran (Hunguri weyni waa cudur). 
 Afar layskuma daro: Waan guuri; Waan guursan; Geel baan qaadi; Geenyaan gadan. 
 Afar waa afar: Noloshu waa Niyad; Naftu waa qaali; Nacaybku waa olol; Nabsigu waa qaraar. 
 Af-ka nool abooto mudac.
 Afkaad goojaamo kaga keentay kula hadal. 
 Afkii dab yiri ma guban. 
 Afxumo nabad way kaa kaxaysaa colaadna waxba kaagama tarto. 
 Ag-joog, Ninkii xilo doonayowna Xamaro agjoog. 
 Alif kaa xumaaday Albaqra kaama tooso.
 Alla aamin ma iisho. 
 Alle watow wehel uma baahna. 
 Allow nin aan wax ogeyn ha cadaabin.
 Allow aqoon xumo hanagu cadaabin eexna hanooga tagin.
 Ama afeef hore lahow ama adkaysi danbe. 
 Ama waa la muuqdaa ama waa la maqnaadaa.
 Ammaano cirkaa diiday, oo dhulkaa diiday, oo Aadmi baa qaatay. 
 Ammaano kugu raagtey inaad leedahay baad mooddaa. 
 Arrad waa dan, uskagse waa doqonimo. 
 Arrin aan sidii futo riyaad hadaan la feydin, ma fayoobaato.
 Atoorku intiisuu guun ku yahay.
 Awr awr wado iyo nin naagi waddi midna kaama leexdaan. 
 Awr kala guurtay uurar kala guurey baa ka xun. 
 Awrba awrka ka horreeya ayuu saan qaadkiisa leeyahay. 
 Ayax teg eelna reeb